Beskyd (vrch v Turzovskej vrchovine)

Beskyd () je názov vrchu v Turzovskej vrchovine, krajinnom celku Západných Beskýd. Leží nad obcou Makov, približne  západne od Turzovky. 

 Poloha 
Nachádza sa na západnom okraji pohoria, v geomorfologickom podcelku Zadné vrchy. Leží na slovensko – českej hranici, na pomedzí Žilinského a Moravsko-sliezskeho kraja a zasahuje do okresu Čadca a Frýdek-Místek. Južná časť hrebeňa patrí do katastra obce Makov, severné svahy zasahujú na územie moravskej obce Bílá. Najbližšími sídlami sú južne a juhovýchodne situované osady obce Makov, východne sa nachádzajú Vyšný a Nižný Kelčov, patriace k obci Vysoká nad Kysucou, západne leží Bumbálka a severne obec Bílá. Na slovenskom území patrí hrebeň do Turzovskej vrchoviny a CHKO Kysuce, severná časť na českom území je súčasťou Moravsko-sliezskych Beskýd a CHKO Beskydy.

 Opis 
Beskyd leží v hraničnom hrebeni na západnom okraji podcelku Zadné vrchy. Východne sa nachádza Konečná (), Bobek (), Lukavice (), Polianky (), Kelčov (), Korytové (), Živčáková (), Okrúhla () a Skalka (), južne Zvonica (), Buková (), Kykula (), Papajova Kykula (), Hričovec (), Lemešná (), Oselná () a Dupačka (), západne Beskydok (), Čarták () a Vysoká () a severne Malý Čistý (), Trojačka (), Kněhyně (), Smrk (), Kyčera (), Klín (), Lysá hora () a Ježula ().Javorníky – Čadca. Turistická mapa. 1 : 50 000. Harmanec: VKÚ, a. s., 2001 Hrebeňom vedie rozvodie Čierneho a Baltského mora, preto voda z južných svahov odteká potokom Trojačka do Kysuce v povodí Dunaja, pokým zo severných odteká potokom Smradlavá do Bielej Ostravice v povodí Odry. Vrcholom prechádza značený turistický chodník a priamo na ňom stojí Masarykova chata.

 Výhľady 
Vrcholovú časť pokrýva nesúvislý lesný porast, ktorý umožňuje rozhľad. Z vhodných častí sú viditeľné okolité vrcholy Turzovskej vrchoviny, blízkych Moravsko-sliezskych Beskýd a Javorníkov, pri vhodných podmienkach aj Sliezske, Kysucké a Oravské Beskydy a Malá Fatra.

 Prístup 
 po  červeno značenej hrebeňovke:
 od západu z Bumbálky cez Smutníky
 od severovýchodu z lokality Hluchanka cez Korytové
 po  modrej značke od juhovýchodu z Makova
 po  zelenej značke z Bílej
 asfaltovou cestou z Bumbálky

 Referencie 

 Pozri aj 
 Turzovská vrchovina
 Zadné vrchy
 Zoznam vrcholov v Turzovskej vrchovine

 Externé odkazy 
 Poloha na turistickej mape

Kategória:Vrchy v Turzovskej vrchovine
Kategória:Vrchy pod 1000 metrov na Slovensku
Kategória:Vrchy pod 1000 metrov v Česku
Kategória:Vrchy v okrese Čadca
Kategória:Vrchy v okrese Frýdek-Místek
Kategória:Makov (okres Čadca)